**Komisija za ocjenu i odbranu magistarskog rada kandidatkinje Benise Boškailo pod naslovom: “Upravljanje ekološkim rizicima zbrinjavanja medicinskog i farmaceutskog otpada u Bosni i Hercegovini”:**

**Prof. dr. Jusuf Žiga, prof. emeritus-predsjednik**

**Prof. dr. Dželal Ibraković, član/mentor**

**Prof. dr. Svjetlana Loga- Zec, član**

**Prof. dr. Adnan Džafić-zamjenik člana**

**NASTAVNO-NAUČNOM VIJEĆU FAKULTETA POLITIČKIH NAUKA UNIVERZITETA U SARAJEVU**

**NASTAVNO-NAUČNOM VIJEĆU MEDICINSKOG FAKULTETA UNIVERZITETA U SARAJEVU**

Na osnovu člana 135. Zakona o visokom obrazovanju (Sl. list Kantona Sarajevo, br. 33/17, 35/20 i 40/20), člana 104. Statuta Univerziteta u Sarajevu, te Odluke o preuzimanju ingerencija odlučivanja vezanih uz interdisciplinarni postdiplomski studij „Demografske promjene, zdravlje i upravljanje ljudskim resursima u Bosni i Hercegovini“ Vijeće Fakulteta političkih nauka u Sarajevu, na sjednici održanoj 16.03.2021. godine i Nastavno-naučno vijeće Medicinskog fakulteta u Sarajevu, na sjednici održanoj 12.03.2021. godine donijelo je Odluku o imenovanju Komisije za ocjenu i odbranu magistarskog rada kandidatkinje dr. Benise Boškailo pod naslovom: “Upravljanje ekološkim rizicima zbrinjavanja medicinskog i farmaceutskog otpada u Bosni i Hercegovini” u navedenom sastavu.

Nakon pažljive analize magistarskog rada kandidatkinje dr. Benise Boškailo, Komisija podnosi nastavno naučnim vijećima Fakulteta političkih nauka i Medicinskog fakulteta Univerziteta u Sarajevu sljedeći

**I Z V J E Š T A J**

**I Biografski podaci o kandidatkinji**

Benisa Boškailo je rođena 01.11.1982. godine u Sarajevu, gdje je završila osnovno i srednje obrazovanje. Srednjoškolsko obrazovanje je završila 2001. godine, kao ponos generacije Prve bošnjačke gimnazije. Nakon toga upisuje Farmaceutski fakultet Univerziteta u Sarajevu, na kojem je diplomirala 2008. godine i stekla zvanje magistra farmacije. Neposredno poslije diplomiranja upisala je interdisciplinarni postdiplomski studij Medicinskog fakulteta i Fakulteta političkih nauka Univerziteta u Sarajevu, pod nazivom “Demografske promjene, zdravlje I upravljanje ljudskim resursima u Bosni i Hercegovini”. U period od 2009. godine radila je u inovativnim farmaceutskim kompanijama, „Schering Plough“ i „Sanofiju“. Trenutno je zaposlena u „Sanofiju“ na poziciji medicinskog predstvanika za teritoriju Federacije Bosne i Hercegovine, za terapeutsko područje kardiovaskularnih bolesti i zadužena je za promociju i marketing kardovaskularnog portfolia kompanije „Sanofi“. Bila je dio mnogih projekata, u kojim je uzela aktivno učešće u edukaciji zdravstvenih radnika, kao i razmjene znanja izmjeđu zdravstvenih radnika i farmaceutske industrije, kako na lokalnom, tako i na regionalnom nivou. U sklopu svojih edukacija, koje obuhvataju poslovne seminare I edukacije iz područja farmaceustkog marketinga (bihevioralnog, strateškog, inovativnog marketinga), kao i medicinskih edukacija, koje obuhvataju trapeutsko područje rada, posjetila mnoge evropske destinacije. Edukacije je tokom pandemije koronavirusom nastavila online posjećujući brojne treninge, koji obuhvataju Leadership skills, Communication srategies for the Remote Employee, Maximmum productivity, Developing Growth mindset, Boosting your confidence, Adopting to other people and communicate effectively, Presentation skills, Body language, Bulding relationships and credibility, Leading through positive influence, New ways to improve: innovation tools, Creativity and innovation. Aktivno se služi engleskim jezikom. Udata je i majke je troje djece.

**II Sadržaj i ocjena magistarkog rada**

Magistarski rad pod naslovom “Upravljanje ekološkim rizicima zbrinjavanja medicinskog i farmaceutskog otpada u Bosni i Hercegovini”, kandidatkinje Benise Boškailo izložen je na stotnu dvadsetsedam stranica formata A-4. U toku izrade rada konsultirane su 32 bibliografske jedinice od čega su 4 internetska izvora. Rad je struktuiran kroz sljedeće dijelove: Uvod i metodološki okvir; Opasni otpad; upravljanje ekološkim rizicima i zbrinjavanje otpada u Bosni i Hercegovini; Rezultati istraživanja i zaključna razmatranja istraživanja; Upravljanje medicinskim otpadom u Sjveroistočnoj Bosni (komparativa studija slučaja); Upravljanje medicinskim otpadom u Bosni Hercegovini u doba Covid-19 pandemije; Diskusija i moguće preporuke i Zaključci rada; Literatura; Popis shema, Popis slika, Popis tabela i Prilog- obavljeni intervju..

Nužno je reći da je kandidatkinja veoma precizno i metodološki korektno odredila predmet istraživanja, društvenu i naučnu opravdanost istraživanja, te precizno određene glavnu i posebne hipoteze.

Upravo imajući u vidu izuzetnu društvenu i znanstvenu opravdanost istraživanja problematike ekoloških rizika u upravljanju i zbrinjavanju medicinskog i farmaceutskog otpada kandidatkinja je , dobro poznavajući, ukupnu društveno- političku situaciju u Bosni i Hercegovini i stanje nakon rata i njeno unutarnje ustrojstvo precizno postavila generalnu hipotezu istraživanja koja glasi „Odnos prema upravljanju ekološkim rizikom zbrinjavanja medicinskog i farmaceutskog otpada u Bosni i Hercegovinii je u neposrednoj vezi sa općim stanjem u BiH društvu što se odražava i na rascjepkanost unutar zdravstva i zaštite okoliša. Različite prakse u primjeni standarda i zahtjeva evropskih integracija rezultiraju postojanjem brojnih ekoloških rizika koji prijete zdravlju i životima ljudi, kao i općim ugrožavanjem životne sredine.“ Upravo je činjenica da je Bosna i Hercegovina izašla iz rata sa brojnim problemima u ovoj oblasti, bilo je za predpostaviti da će se ovom problemu pristupiti mnogo odgovornije imajući u vidu i brojne neregistrirane količine farmaceutskog otpada u vidu doniranih lijekova koji su dođli u Bosnu i Hercegovinu kao humanitarna pomoć, od čega su mnogi vrlo opasni po životnu sredinu i zdravlje ljudi bili sa poodavno istečenim rokom za upotrebu pri samom dolasku. Kroz primjenu analize sadržaja i dostupne literature i rijetkih istraživanja u ovoj oblasti se došlo do spoznaja da nema jedinstvenog registra i podaci se zbrajaju prema procjenama. Te procjene govore da je samou Federaciji Bosne i Hercegovine 2016. godine proizvedeno 930 tona opasnog medicinskog otpada. To se odnosi na farmaceutski i hemijski otpad koji se proizvodi u bolničkim centrima i zdravstvenim ustanovama, ali i neizgrađene prakse postupanja stanovništva sa tim otpadom. To otvara velike mogućnosti ekoloških rizika sa vrlo ozbiljnim posljedicama. Kandidatkinja je veoma važnu i složenu temu upravljanja ekološkim rizicima zbrinjavanja medicinskog i farmaceutskog otpada u Bosni i Hercegovini obradila na sveobuhvatan način jasno baratajući sa operacionalizacijom pojmova koji, zbog svoje složenosti, imaju i pravni, ali i ekološki, zdravstveni i društveni diskurs. Obzirom na situaciji u Bosni i Hercegovini, kada je u pitanju lociranje nadležnosti i podijeljene administrativno teritorijalne pravne i insitucionalne regulative,e ekološki rizici najčešće su takvog karaktera da prevazilaze i državne granice, to je upravljanje ovim rizicima najčešće adresirano na lokalne nivoe. U situaciji kada je Bosna i Hercegovina jedna od rijetkih, ako ne i jedina zemlja članica UN-a bez adekvatne institucionalne poktivenosti rokoloških problema , pa time i rizika u ovoj oblasti, to je teža situacija bila da se utvrdi veličina opasnosti od zaostalog, ali i tekućeg medicinskog i farmaceutskog otpada i njegovog uticaja na životnu okolinu. Zbog toga smatramo opravdanim da se kandifdatkinja u svojem istraživanju opredijelila za studije slučaja nekoliko subjekata iz cijele Bosne i njihovih iskustava u ovoj oblasti (Opća bolnica „Abdulah Nakaš“ Sarajevo, Farmaceutsko preduzeće „Bosnalijek“, Kantonalna bolnica Zenica i Opšta bolnica Foča. Posebno važnim smatramo za cijelu ovu magistarsku radnju da je kandidatkinja imala i intervju i sa prof.dr. Nurkom Pranjić, profesoricom sa Medicinskog fakulteta Tuzla koja je autorica jednog od rijetkih projekata upravo iz ove oblasti i objavljenih istraživanja zbrinjavanja medicinskog i farmaceutskog otpada u Sjeveroistočnoj Bosni. Sam rad ima i usporedbu istraživanja koje je i kandidatkinja uradila, ali i komparaciju sličnih istraživanja u Bosni i Hercegovini sa preciznim korištenjem podataka i njihovom relevatnom i naučnom i informatičkom obradom.

Pri izradi magistarskog rada, a imajući u vidu njegov karakter, kandidatkinja je primjenila više istraživačkih metoda od analize sadržaja, preko posmatranja i deskriptivne metode do statističko-demografske i komparativne metode. U istraživanju se kao metodološki instrumetarij koristio anketni upitnik proveden na osnovu uzorka od 70 ispitanika uposlenika u zdravstvenim ustanovama sa područja cijele Bosne i Hercegovine te u farmaceutskom preduzeću „Bosnalijek“ Sarajevo. Anketni upitnik je sadržavao 16 pitanja. Ono što je evidentno iz ovog istraživanja jeste da u najvećem broju zdravstvenih ustanova nema odgovornog lica koje je zaduženo za upravljanje medicinskim i farmaceutskim otpadom, mada postoje planovi upravljanja ovom vrstom otpada, rijetko se ili nikako ne provode obuke za upravljanjem otpadom, vrlo je problematičan i procenat odgovora o tome da li postoje evidencije o prikupljenim količinama otpada (oko 65 % ispitanika se izjasnilo da ne postoje). U dogovoru sa jednom od rijetkih autorica naučne studije o zbrinjavanjja medicinskog otpada u Sjeveroistočnoj Bosni (prof.dr. Nurka Pranjić) i obavljenog intervjua, kao dijela ovog magistarskog rada, za potrebe ovog istraživanja je data dozvola da se i kao metodološka uputa i komparacija istraživanju ove teme magistarskog rada koristi studija koja je objavljena 2011. godine u Centru za ekologiju i energiju Tuzla. Dio te studije je komparativno korišten u magistarskom radu, a intervuju sa prof.dr. Nurkom Pranjić je u prilogu magistarskog rada. To je u ovom radu prisutno i korektno naznačeno u fusnotama.

Kao vrlo bitnu dopunu ovog istraživanja kandidatkinja je neposrednim posmatranjem i obavljanjam razgovora u zdravstvenim ustanovama tretirala i zbrinjavanje medicinskog i farmaceutskog otpada u vrijeme širenja pandemije Cornona virusa, odnosno SARS-CoV-2. Obzirom na veliku opasnost koja je bila moguća u baratanju sa medicinskim i farmaceutskim otpadom koji je bio u direktnoj ili indirektnoj vezi sa liječenjem oboljelih, raduje činjenica da se u toku pandemije vrlo ozbiljno i propisno baratalo sa ovakvom vrstom otpada i da nisu zabilježeni slučajevi da je loše upravljanje ili loše njegovo zbrinjavanje doprinijelo širenju zaraze koja je inače u Bosni i Hercegovini ostavila vrlo tragične tragove i zbog istih problema koji su navedeni u glavnoj i posebnim hipotezama ovog magistrarskog rada. Osnovni je problem koji se u pandemiji samo javno pokazao kao vrlo urgentan jeste upravljanje ekološkim rizicima i zbrinjavanje medicinskog i farmaceutskog otpada u jednoj državnoj zajednici treba biti sa nivoa države i iz jednog centra kako bi se preduzimale adekvatne mjere i saniralo stanje. Ovako, kako i kandidatkinja naglašava u zaključcima i diskusiji u posljednjem poglavlju rada, radi se o parcijalnim pristupima pri čemu su privatne zdravstvene ustanove praktično bez informacija o njihovom načinu i količinama ovih vrsta otpada. I ovo istraživanje je pokazalo da često postoji bolja saradnja sa organima Evropske Unije nego između entiteta. Kandidatkinja s pravom zaključuje da deklarativna opredjeljenost za članstvo u Evropskoj Uniji nužno mora biti povezana sa promjenama postojeććih praksi pogubnih podjela koje se forsiraju i u kriznim situacijama kakva je pandemija Corona virusa. Jasno je da ta parcijalnost i rascjepkanost, zaobilaženje primjene i postojećih propisa, ali i visokih standrarda razvijenih zemalja je u interesu zdravlja i zaštite okoliša u samoj Bosni i Hercegovini i trebala biti u najboljem interesu svih njenih građana. Pandemija i dalje traje i ne možemo reći da se i u ovoj oblasti ne mogu, zbog prisutnih problema BiH društva i iizuzetno jakog upliva političkih ideologija, neće u ubudćnosti i kod zbrinjavanja ovih vrsta otpada možda dešavati i katastrofalne nesreće koje mogu biti pogubne. Naime, u svom zaključku kandifatkinja s pravom apostrofira činjenicu da Bosna i Hercegovina nema kao država ni ministarstvo okoliša, ali ni zdravstva, kao i druge institucionalne mehanizme kojima bi se zaustavili negativni procesi u brskurpuloznom uništavanju okoliša, zagađivanju i zemlje i vode i zraka, bez adekvatnih sankcionisanja, uz izuzetno nizak nivo ekološke svijesti i pada međusobne solidarnosti sa brojnim društvenim anomalijama (povećavanje broja siromašnih, odlazak mladih iz Bosne i Hercegovine, korupcija, nepotizam, pogubni uticaji na nezaviost sudstva, inspekcija, pljačka društvene i državne imovine itd).

U zaključku rada je konstatovano da je potvrđena generalna hipoteza postavljena na početku ovog istraživanja, kao i šest posebnih hipoteza koji su postavljeni projektom istraživanja.

**III Mišljenje i prijedlog komisije**

Na osnovu izraženih ocjena Komisija u navedenom sastavu smatra da je kandidatkinja Benisa Boškailo uspješno realizirala svoj projektni zadatak vezan za temu pod naslovom: “Upravljanje ekološkim rizicima zbrinjavanja medicinskog i farmaceutskog otpada u Bosni i Hercegovini”.

Evidentno je da se radi o kandidatkinji koja je ovladala potrebnim znanjem, analitičkim metodama i tehnikama za samostalan naučno-stručni rad, a što je uspješno primjenjeno i u pisanju ove magistarske teme.

Komisija smatra da je tema ovog rada naučno relevantna, društveno opravdana i vrlo inspirativna za savremeno bosansko-hercegovačko drušvo. U teorijsko-metodološkom smislu rad je akademski korektno koncipiran, predmet, ciljevi, hipotetički okvir i metode istraživanja su jasno postavljeni i adekvatno primijenjeni. Kandidatkinja je od diplomskog rada na Farmaceutskom fakultetu Univerziteta u Sarajevu do iskazanog interesiranja za ovu oblast u kontinuitetu svog zanimanja, pa preko ove uspješno realizirane magistarske radnje, pokazala da je i dalje jedna od rijetkih u Bosni i Hercegovini koja se šire zanimanju za ovu izuzetno aktuelnu problematiku.

Korištena literatura je relevantna i korespodentna sa predmetom istraživanja.

Komisija cijeni posebno vrijednim dvostruki analitičko- empirijski segment istraživanja u kome je kandidatkinja koristila iskustva različitih zdravstvenih i farmaceutskih cenatara u Bosni i Hercegovini, te koristila anketu koja joj je dala dodatnu argumentaciju postavljanja projektnog zadatka ovog istraživanja. Na ovaj način ona pokazala sposobnost korištenja metodološkog instrumentarija i različitih pristupa, pa sve do komparacije sa sličnim istraživanjima. Istraživanje je obrađeno na informatičko korektan način sa preglednim grafikonima najvažnijih odgovora. Uz korištenje i fotografija da se slikvoito pokažu urežaji koj ise koriste u zbrinjavanju ovih vrsta otpada u praksi u Bosni i Hercegovini, te preglednih shema koje slikovito objašanjavaju i unutarnje ustrojstvo Bosne i Hercegovine i nadležnosti iz ove oblasti. Kandidatkinja je postigla zavidan nivo u interpretaciji rezultata, kao i iskazala umješnost u formuliranju zaključaka i otvaranju diskusije i poreporuka.

U skladu sa naprijed predočenom pozitivnom ocjenom Komisija **predlaže** Nastavno-naučnom vijeću Fakulteta političkih nauka Univerziteta u Sarajevu, kao i Nastavno-naučnom vijeću Medicinskog fakulteta Univerziteta u Sarajevu, **da usvoje ovaj Izvještaj i odobre Benisi Boškailo odbranu magistarskog rada pod nazivom “Upravljanje ekološkim rizicima zbrinjavanja medicinskog i farmaceutskog otpada u Bosni i Hercegovini”**

**Sarajevo, 08. 04 2021.**

**Č L A N O V I K O M I S I J E**

1. **Prof. dr Jusuf Žiga, prof. emeritus-predsjednik**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Prof. dr. Dželal Ibraković, član/mentor**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Prof. dr. Svjetlana Loga- Zec, član**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. **Prof. dr. Adnan Džafić, zamjenik člana**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**